### | | | | --- | --- | | | | | --- | | **Byråd** 31. oktober 2017 Sagsnr. 710-2017-8671 Dok.nr. 710-2017-231731 Sagsbehandler DPEP | | 129.                Forslag til tillæg nr. 12 til Spildevandsplan 2013 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Miljøbeskyttelsesloven og bekendtgørelse om spildevandstilladelser mv. |

###

**SAGENS INDHOLD**

Forslag til lokalplan nr. 354 vedr.  Erhvervsområde Søften
Nord omfatter kloakopland SØF28, som skal separatkloakeres. Desuden er der i
erhvervsområdet to spildevandskloakerede ejendomme (opland SØF22), som selv
afleder overfladevand til nedsivning eller direkte udledning.

Byrådet skal tage stilling til forslaget til kloakering af
området.

Ved byggemodningen af erhvervsområdet skal ejendommene
nedrives, og hele området skal separatkloakeres. Arealet med de to ejendomme
overføres derfor til kloakopland SØF28, så overfladevandet afledes til
forsyningsselskabets ledninger og regnvandsbassin.

**VURDERING**

Teknik og Kultur vurderer, at tillægget giver mulighed for
at separatkloakere to spildevandskloakerede ejendomme. Derved får
virksomhederne i erhvervsområdet en hensigtsmæssig og miljømæssig forsvarlig
afledning af både spildevand og overfladevand.

**ØKONOMI**

Separatkloakering af hele kloakopland SØF28 vil overslagsmæssigt
koste 1.500.000 kr. Udgifterne til etablering af de fysiske anlæg betales af
Favrskov Forsyning A/S i henhold til Favrskov Spildevands betalingsvedtægt. Der
er ingen direkte økonomiske konsekvenser for Favrskov Kommune.

**INDDRAGELSE**

Forslaget vil blive offentliggjort på kommunens hjemmeside
med oplysning om, at bemærkninger til forslaget kan fremsendes inden otte uger.

**INDSTILLING**

Direktøren for Teknik og Kultur indstiller til Byrådet:

1. At forslag til ”Tillæg nr. 12 til
Spildevandsplan 2013” godkendes og fremlægges i offentlig høring i otte uger.

2. At Byrådet bemyndiger Teknik og Kultur til
administrativt at vedtage tillægget til spildevandsplanen, såfremt der ikke er
modtaget indsigelser inden høringsperiodens udløb.

**BESLUTNING**

***Teknik- og Miljøudvalget, 5. oktober 2017:***

Fraværende:James Christiansen

Indstilles godkendt.

***Økonomiudvalget, 25. oktober 2017:***

Fraværende:Emilie Kristensen, Preben Christensen

Indstilles godkendt.

**Bilag**

|  |  |
| --- | --- |
| Forslag til tillæg nr. 12 til Spildevandsplan 2013 | 710-2017-145223 |